ඊළමට පාර කපන දහතුන්වන ව්‍යවස්ථා සංශෝධනයේ ඇති සියලු සිදුරු වසා දැමිය යුතු බවත් කේවල් නොකර සෑම පක්ෂයක්ම මෙම අවස්ථාවේ ඊට සහාය දිය යුතු බවත් ශ්‍රී ලංකා රාමඤ්ඤ මහා නිකායේ මහානායක අග්ගමහා පණ්ඩිත අතිපූජ්‍ය නාපාන පේමසිරි හිමියෝ පවසති.අද ඒ සඳහා ක්‍රියාමාර්ග නොගතහොත් අනාගතයේදී ඒ පිළිබඳ පසුතැවීමට සිදුවනු ඇති බව ද උන්වහන්සේ කීහ.බහුතර ජනතා කැමැත්තෙන් පත්වූ රජය සතුව ඕනෑම වෙලාවක අරින්න වහන්න යතුර තිබිය යුතු බවත් කුමන්ත්‍රණ කාරී බලවේගවල උවමනාවට යතුරු කැරැල්ලම දුන්නොත් අවසානයේ සිදුවන්නේ ගෙයින් දොට්ට බැසීමට බවත් මහානාහිමියෝ ප්‍රකාශ කළහ..